|  |  |  |  |  |  |
| --- | --- | --- | --- | --- | --- |
| cali | | |  |  | |
| Η φωτιά σε αφορά. Πρόσεχε τι κάνεις, πρόσεχε γύρω σου   WWF Ελλάς | | |  | Θεματική:  Φροντίζω το περιβάλλον  Υποθεματική:  Κλιματική αλλαγή,Οικολογική συνείδηση,Φυσικές καταστροφές  Απευθύνεται σε μαθητές/μαθήτριες:  Ε και ΣΤ δημοτικού, Α -Γ γυμνασίου  Διάρκεια στο τετράμηνο:  10 δραστηριότητες (1-2 διδακτικές ώρες η κάθε μία) – υπάρχει δυνατότητα σύντομου προγράμματος 5 κύριων δραστηριοτήτων | |
|  | | |  |  | |
| **Περιγραφή (50-100 λέξεις)**Το πρόγραμμα απευθύνεται σε μαθητές των μεγάλων τάξεων του δημοτικού και του γυμνασίου. Συνίσταται, στην έρευνα της κοινής γνώμης, σε τοπικό επίπεδο, για τα αίτια των δασικών πυρκαγιών και τη σημασία της πρόληψης.Η δράση περιλαμβάνει δραστηριότητες για την εξοικείωση των μαθητών με ερωτηματολόγιο έρευνας για τις δασικές πυρκαγιές, για την καθαυτό γνώση του προβλήματος και των λύσεων, για τη γνωριμία με εκπροσώπους των αρμόδιων τοπικών φορέων, για τη διεξαγωγή έρευνας στην τοπική κοινωνία και την ανάλυση των αποτελεσμάτων, για την εξοικείωση με τεχνικές επικοινωνίας, θεατρικές και άλλες, και για την τελική δράση ευαισθητοποίησης της τοπικής κοινωνίας.**Στοχευόμενες δεξιότητες** Δεξιότητες Κύκλος 1: Επικοινωνία (Communication),Κριτική σκέψη (Critical thinking),Συνεργασία (Collaboration)  Δεξιότητες Κύκλος 2: Aυτομέριμνα, Ανθεκτικότητα, Οργανωτική ικανότητα, Πρωτοβουλία, Υπευθυνότητα  Δεξιότητες Κύκλος 3: Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα  Δεξιότητες Κύκλος 4: Μελέτη περιπτώσεων (case studies),Στρατηγική σκέψη **Δραστηριότητες** **1η δραστηριότητα «Όπου υπάρχει καπνός…»** (2 διδακτικές ώρες): *Οι μαθητές διερευνούν τις γνώσεις και απόψεις τους για τις δασικές πυρκαγιές, εξοικειώνονται με το Ερωτηματολόγιο Έρευνας Κοινής Γνώμης και διατυπώνουν ερωτήματα.*  **2η δραστηριότητα «Διαβάζοντας χάρτες με το μάτι του ρεπόρτερ»**(2 διδακτικές ώρες): *Οι μαθητές μαθαίνουν να χρησιμοποιούν ψηφιακό χάρτη και να συνδυάζουν στοιχεία από δια­φορετικές πηγές με κριτική σκέψη.*  **3η δραστηριότητα «Οι ειδικοί λένε…»** (1-2 διδακτικές ώρες): Ανακεφαλαίωση της 1ης και 2ης δραστηριότητας. *Οι μαθητές εκτίθενται στα επιστημονικά δεδομένα για τις δασικές πυρκαγιές και τα συγκρίνουν με τις γνώσεις, στάσεις και απόψεις που κατέγραψαν στην «έρευνα κοινής γνώμης» που έκαναν στην τάξη και στο σχολείο τους καθώς και με τα δεδομένα που συγκέντρωσαν (π.χ. από το οικοσκόπιο). Κρίνουν τον τρόπο παρουσίασης του θέματος στα* ΜΜΕ και μαθαίνουν *να ελέγχουν την αξιο­πιστία των πληροφοριών που παρουσιάζονται. Βλέπουν πώς αυτά επηρεάζουν την κοινή γνώμη σε σχέση με το πραγματικό πρόβλημα.*  **4η δραστηριότητα «Ποιοι παίρνουν αποφάσεις και ποιοι προστατεύουν**  **τα δάση μας τελικά;»** (1-2 διδακτικές ώρες): *Οι μαθητές μαθαίνουν ποιοι φορείς είναι υπεύθυνοι για την προστασία των δασών από τις δασικές πυρκαγιές. Κατανοούν τους διαφορετικούς ρόλους των νομικών και φυσικών προσώπων. Εστιάζουν στον ρόλο του πολίτη για την πρόληψη των δασικών πυρκαγιών.*  **5η δραστηριότητα «Mία ημέρα με τους ανθρώπους της πράξης»** (1-2 διδακτικές ώρες): *Οι μαθητές ερευνούν και μαθαίνουν για τη δράση συγκεκριμένων φορέων ενεργού συμμετοχής, πρόληψης ή/ και άμεσης επέμβασης όπως το Πυροσβεστικό Σώμα, τα τοπικά στελέχη Πολιτικής Προστασίας και Δασαρχείων και τους εθελοντές δασοπροστασίας και δασοπυρόσβεσης. Ερευνούν τη δυνατότητα του πολίτη να συνεισφέρει στην πρόληψη των δασικών πυρκαγιών και κατανοούν την ιδιαίτερη αξία, τα διαφορετικά κίνητρα, τις προσδοκίες, τα προσωπικά αλλά και τα κοινωνικά οφέλη όσων εργάζονται ή συμμετέχουν εθελοντικά σε φορείς πρόληψης.*  **6η δραστηριότητα «Ερευνητές κοινής γνώμης»** (1-2 διδακτικές ώρες για την προετοιμασία της έρευνας και την επεξεργασία και σχολιασμό των αποτελεσμάτων. Η έρευνα προτείνεται να γίνει εκτός σχολικού ωραρίου, από τους μαθητές στον τόπο διαμονής τους π.χ. γειτονιά, οικισμός): *Οι μαθητές διερευνούν τις γνώσεις και απόψεις της τοπικής κοινωνίας σχετικά με τις δασικές πυρκαγιές και τις αιτίες τους αξιοποιώντας το Ερωτηματολόγιο Έρευνας Κοινής Γνώμης με το οποίο έχουν ήδη εξοικειωθεί.*  **7η δραστηριότητα «Τα αντικείμενα…»** (2 διδακτικές ώρες): *Μουσικοκινητική-θεατρική δραστηριότητα. Οι μαθητές αντιλαμβάνονται τα στοιχεία του δάσους, αλλά και τα άχρηστα και πολλές φορές επικίνδυνα αντικείμενα που μπορεί κανείς να συναντήσει σε μία δασική περιοχή. Εφαρμόζουν γνώσεις και απόψεις για τις δασικές πυρκαγιές προσεγγίζοντας το θέμα έμμεσα.*  **8η δραστηριότητα «Ομαδικά γλυπτά με συνθήκη»** (2 διδακτικές ώρες): *Θεατρική δραστηριότητα*. *Οι μαθητές ασκού­νται στη σωματική έκφραση ιδεών και συναισθημάτων που σχετίζονται με τις δασικές πυρκαγιές και παίρνουν ιδέες για την τελική δράση επικοινωνίας στην τοπική κοινωνία.*  **9η δραστηριότητα «WorldCafe»** (2 διδακτικές ώρες) : *Οι μαθητές καταγρά­φουν τις ιδέες τους σχετικά με το πώς θέλουν να παρουσιάσουν τα αποτελέσματα της έρευνάς τους στο κοινό καθώς και πώς θα το ευαισθητοποιήσουν για τη σημασία της πρόληψης.*  **10η δραστηριότητα «Επικοινωνώντας το μήνυμα, αλλάζοντας την κοινωνία!»** (διαφέρει ανάλογα με τις ιδέες που έχουν επιλεγεί):*Δραστηριότητα διάχυσης αποτελεσμάτων έρευνας. Οι μαθητές καταγρά­φουν τις ιδέες τους σχετικά με το πώς θέλουν να παρουσιάσουν τα αποτελέσματα της έρευνάς τους στο κοινό καθώς και πώς θα το ευαισθη­τοποιήσουν για τη σημασία της πρόληψης.* **Αξιολόγηση**  1. Ερωτηματολόγιο προς το εκπαιδευτικό προσωπικό. 2. Συνέντευξη από: Τοπικούς Υπευθύνους Σχολικών Δραστηριοτήτων Πρωτοβάθμιας και Δευτεροβάθμιας Εκπαίδευσης, Υπευθύνους Κέντρων Περιβαλλοντικής Εκπαίδευσης |  | | | **Σύνδεση με το Π.Σ:** Συνδεόμενα γνωστικά αντικείμενα: Μαθηματικά  Πληροφορική  Γεωγραφία  Γλώσσα  Φυσικά  Γεωγραφία  Κοινωνική και Πολιτική Αγωγή  Θεατρική Αγωγή  Επίσης το υλικό λαμβάνει υπόψη του διαφορετικά μαθησιακά στυλ (οπτικό, ακουστικό, κιναισθητικό, λογικομαθηματικό, λεκτικό, διαπροσωπικό και ενδοσκοπικό) καθώς περιλαμβάνει δραστηριότητες ανάλυσης δεδομένων και χαρτών, σωματική έκφραση, διατύπωση απόψεων και επιχειρημάτων, ομαδική αλλά και ατομική εργασία. Η διαπροσωπική ευφυία καλλιεργείται καθώς οι μαθητές καλούνται να συνεργαστούν μεταξύ τους αλλά και να ενημερώσουν και κινητοποιήσουν την τοπική κοινωνία. Η χρήση χαρτών (oikoskopio.gr) από τα μεγαλύτερα παιδιά είναι ιδιαίτερα πρωτότυπη καθώς οι χρήστες καλούνται να συγκρίνουν δεδομένα επί χάρτου και να εξάγουν συμπεράσματα. **Εκτυπώσιμο Υλικό** -Οδηγός δραστηριοτήτων  - Ερωτηματολόγιο έρευνας  - Επιτραπέζιο  - Παρουσίαση powerpoint  - Φόρμα αξιολόγησης εργαστηρίων **Απαραίτητοι Σύνδεσμοι** <http://www.wwf.gr/images/pdfs/pe/I_fotia_Se_Afora_FINAL.pdf> **Οπτικοακουστικό υλικό**<http://oikoskopio.gr/pyroskopio/><https://www.youtube.com/watch?v=gA-_B_7-lbw><http://oikoskopio.gr/oikoskopio-kids/match-poios-fytronei.html> Υπάρχει επίσης η  δυνατότητα διαδικτυακού μαθήματος μέσω Skype in the classroom<https://education.skype.com/> όπου το WWF Ελλάς έχει δημιουργήσει μάθημα για την πρόληψη δασικών πυρκαγιών. Το συγκεκριμένο υλικό απευθύνεται σε μαθητές και μπορεί να το χρησιμοποιήσει ο εκπαιδευτικός ως επιπλέον οπτικοακουστικό υλικό. **Υποστήριξη εκπαιδευτικού** Οδηγός δραστηριοτήτων  <http://www.wwf.gr/images/pdfs/pe/I_fotia_Se_Afora_FINAL.pdf>  **Οδηγός**<http://www.wwf.gr/images/pdfs/pe/I_fotia_Se_Afora_FINAL.pdf>  **Επιμόρφωση:**  Για την επιμόρφωση/ενημέρωση των εκπαιδευτικών, απευθύνεται το παρακάτω υλικό:   1. Παρουσίαση PowerPoint. 2. Συνοδευτικό κείμενο επεξήγησης διαφανειών PowerPoint. 3. Κείμενο γενικής ενημέρωσης για τις δασικές πυρκαγιές.   Επιπλέον, σε περεταίρω επικοινωνία με τον υπεύθυνο του προγράμματος κ. Τζηρίτη Ηλία, ο φορέας ανέφερε ότι θα μπορούσαν να αναλάβουν την επιμόρφωση εκπαιδευτικών καθώς και το κόστος της (βλέπε «Συμπληρωματικά 31»).  **Φυσική παρουσία**  Τρεις δραστηριότητες του προγράμματος προτείνονται να πραγματοποιηθούν εκτός σχολικού χώρου:   * Η κατεξοχήν έρευνα: όπου τα παιδιά προτείνεται να την πραγματοποιήσουν στην τοπική κοινωνία. * Επίσκεψη στον ειδικό: όπου προτείνεται τα παιδιά να επισκεφθούν χώρους επαγγελματιών σχετικών με δασικές πυρκαγιές (π.χ. πυροσβεστική). Εναλλακτικά προτείνεται να τους καλέσουν στο χώρο του σχολείου. * Η διάχυση των αποτελεσμάτων της έρευνας: όπου προτείνεται να διοργανωθούν δραστηριότητες εκτός σχολείου και μέσα στην τοπική κοινότητα (π.χ. γιορτή την ημέρα Προστασίας του περιβάλλοντος κλπ.) |